Reivindicacions de les entitats en la gestió veïnal d'equipaments públics.

La gestió ciutadana d'equipaments municipals és una pràctica arrelada a Barcelona, 63 entitats veïnals gestionant 73 equipaments (casals de barri, centres cívics, casals de joves, fàbriques de creació, poliesportius...). En els últims quinze anys s'ha quadruplicat gràcies a la pressió de la PGC-Plataforma de Gestió Ciutadana i la negociació amb els governs socialista i convergent i la capacitat d’incidència en política pública amb els Comuns, amb els que s'ha desenvolupat un marc normatiu favorable, en el marc de la política de Patrimoni Ciutadà.

L'últim pas del Programa de patrimoni ciutadà , ha estat l'aprovació del protocol de funcionament intern per a l'atorgament de la Gestió Cívica, per part de la gerent municipal, el passat 22 de desembre del 2022. Un pas endavant en la gestió veïnal d'equipaments a la ciutat i el principal repte és posar-lo en marxa i completar-ho. Així com configurar la Governança de Patrimoni Ciutadà, l’òrgan màxim d’àmbit ciutat, que ha d'impulsar la gestió cívica, ha de ser molt participat, on les entitats gestores puguin seguir i incidir en el funcionament del programa. Consolidar l’ús del Balanç Comunitari , una nova eina d'autoavaluació, o fer públic el Cens i Catàleg de Patrimoni Ciutadà que donarà transparència a les cessions i estat dels comuns urbans. Reforçar l’ Oficina Tècnica Patrimoni Ciutadà que està ubicada al CAB i que ha d'estar al servei de les entitats amb un rol de facilitador, i per tant se l’ha de dotar de més tècniques, així com dedicar més tècnics del Ajuntament al desenvolupament d’aquesta política des del departament.

Posar en marxa tot aquest engranatge no serà fàcil, i en temps d'eleccions municipals el principal repte és que tots els partits assumeixin l'impuls de la gestió cívica en els seus programes i que es comprometin a completar el programa de Patrimoni Ciutadà, a tota la ciutat. Cal dir que Barcelona és capdavantera i un model a seguir per altres municipis, que no tenen un marc normatiu on encabir la gestió cívica.

Les entitats veïnals que han fet el pas de gestionar equipaments i/o serveis municipals mantenim altres maldecaps que requereixen de posar fil a l’agulla encara i que us volem mencionar.

La inclusió de la gestió comunitària de projectes al programa del Patrimoni Ciutadà, es complica quan no està vinculada a un equipament. Calen convenis de gestió cívica de projectes (punt d'informació, escola d'adults, foment de l'ESS...) donaria sortida a projectes que estan malvivint amb recolzament anual que no permet desenvolupar projectes que, pel fet de ser comunitaris, requereixen de processos continuats plurianuals.

La pandèmia ha posat de manifest la necessitat del treball conjunt amb les entitats del territori i tot l'ecosistema comunitari, per això cal definir la figura i la dinamització comunitària del territori , tal com s'està fent en alguns dels Casals de Barri Comunitaris, i ampliar el suport a la resta d'equipaments de proximitat.

La normativa d'activitats a l'espai públic és molt restrictiva amb les iniciatives comunitàries i caldria incorporar l'espai públic adjacent als equipaments com un espai més a dinamitzar sota la cobertura del conveni, i trobant vies simplificades de comunicació de l’activitat.

Els projectes comunitaris tenen un alt peatge de justificació i interacció amb una multitud d'agents municipals polítics però sobretot tècnics (Joventut, Cultura, Ecologia Urbana, Esports...) ens cal una simplificació de la burocràcia i dispersió tècnica.

La gestió d'un equipament municipal per part del veïnat no hauria de suposar mai l'avançament de diners o l'endeutament d’aquest, caldria cobrar les subvencions per avançat. La llei de subvencions no ens permet destinar els recursos de finançament a inversions o contingències laborals. Som associacions sense activitat econòmica alternativa, no som una empresa privada som participació ciutadana i cal reconèixer aquest fet diferencial i facilitar alternatives de finançament que superin aquestes limitacions de la llei.

També cal revertir la inclusió del pagament dels subministres dins la dotació pressupostària relacionada amb la gestió cívica d’un equipament, és un requisit que ha sorgit en algun barri, i considerem que comportarà la reducció d’activitat.

Finalment, cal que l’Ajuntament de Barcelona transversalitzi a tots els seus departaments, el fet diferencial de la gestió ciutadana, i com es tensiona quan es vol imposar un pla de serveis a tots els equipaments que té un departament. En el cas de la gestió cívica, qui defineix el projecte d’aquell equipament és la comunitat que el gestiona, i per tant imposar serveis o activitat en un equipament que ja té un projecte definit en un procés de participació ciutadana, no es de rebut. Hem de desenvolupar vies de coproducció i codisseny, entre entitats i departaments per evitar-ho.

Si bé la gestió cívica a Barcelona no perilla, cal el compromís de tots els partits polítics, i la complicitat de tots els aparells tècnics per poder-la impulsar. I per poder canviar el marc normatiu caldrà incidir a nivell català o europeu.

Et confirmo si fimem com a plataforma vale?